LÕUNA-AAFRIKA, 1902
Teie ausus.
Seersant, esindan Punast Risti
ja sooviksin rääkida kindral Kitcheneriga.
Siin pole kindral Kitcheneri.
Teie ausus? Lubage ta läbi.
Kui Morton on siin, pole Kitchener kaugel.
Vabandust, teie ausus. Turvalisus on siin hetkel olulisim.
Teie kohtumine kindraliga on saladus.
Buure ja nende sissisõja taktikaid tuleb hoolega silmas pidada.
Hoolega? Näib, et see paik vajab palju rohkem hoolt.
Vabandust, söör, aga tänu nendele koonduslaagritele oleme sõda võitmas.
Siiapoole.
Orlando. Meie rüütel kiiskavas soomusrüüs.
Tänan tulemast.
Mis toimub, Kitchener?
Näib, et oled tõega vabalt ringi käinud.
Ajad on siin karmid. - Pead seda Emilyle selgitama.
Teen seda Inglismaale naastes esimese asjana.
Ta ootab väljas.
Koos Conradiga.
Miks me siin oleme, ema?
Kas sa mäletad, miks oli kuningas Arthuril ja tema rüütlitel ümarlaud?
Sest see tähendas, et kõik mehed olid võrdsed.
On oluline, et kõrgesti sündinud oleksid teistele eeskujuks.
Seepärast oleme me su isaga Punase Risti patroonid.
Aitame teisi, mitte ei peida end oma seisuse taha.
Ära seda iial unusta.
Vaatan, kuidas su isal läheb.
Jää siia, Conrad.
See kohutav sõda oleks läbi, Shola,
kui kuningas Arthur ja tema üllad rüütlid ikka veel siin oleksid.
Muidugi. Ja kes neist sina oleksid?
Oleksin Lancelot.
Isa oleks Arthur. Ema oleks Guinevere.
Ja sina oleksid vägev Merlin.
Tõesti?
See on naeruväärne. Me raiskame väärtuslikku aega.
Vaadake ringi. Inimesed surevad. Punasel Ristil on hädaolukorraks varusid.
Jumal tänatud, et ta on meie poolel. - Vähemasti minu poolel.
Ta on meie vaenlastest võimekam.
Sealt tuleb kindral Kitchener. - Avage värav! Tooge varud sisse!
Emily!
Püsi pikali, kuni tagasi tulen.
Mine Conradi juurde.
Käi põrgusse, Kitchener.
Sain ta kätte! Tulistamine jätta!
Emily!
Tulistamine jätta!
Emily.
Kallis, ma olen siin.
Olen siin. Kallis, olen siin.
Olen siin. Pead teadvusel püsima.
Sa pead teadvusel püsima.
Kallis?
Kaitse meie poega.
Kaitse teda selle maailma eest. Ja...
Ära lase tal enam sõda näha.
Tõota mulle.
Ma tõotan.
KING'S MAN ESIMENE MISSIOON
12 AASTAT HILJEM
Tead, mis, Conrad?
Seal üleval tunnen end vabana.
Jah, ootan pikisilmi oma esimest soololendu.
Pea meeles, mis Ikarosega juhtus, Conrad, kui ta päikesele liiga lähedale lendas.
Mäletan, et ta pidi pagema.
Ta sai kõrvetada.
Mulle tundub, et näeme seda lugu erinevalt.
Tere tulemast koju, teie ausus. - Tänan, Shola.
Tere päevast kõigile. - Tere päevast, teie ausus.
Oled esimeseks lennuks valmis, Shola?
Kui Jumal tahtnuks, et inimene lendaks, oleks ta talle tiivad andnud.
Küllap vist. Sa juhid isa autot?
Sul pole rattaid.
Lapsehoidja Watkins.
5 minuti pärast minu kabinetti.
Teie ausus.
Peaksin sind allumatuse pärast noomima.
Suletud uste taga arvamuse avaldamine on üks asi, Polly,
aga teiste majakondsete kuuldes on see lubamatu.
Järgin teie reegleid, kui minu omi järgite. Arvate, et suudate minu eest midagi varjata?
Mida sa silmas pead? - Lükkasite taas tagasi nõbu Felixi ettepaneku,
et Conrad võiks talle Venemaale külla sõita. - Ja kuidas sa seda tead?
Meile, lapsehoidjatele, meeldib keelt peksta.
Ja me märkasime, et teid ei häiri Felix reisimine siia,
vaid Conradi reisimine sinna.
Või kuhugi mujale.
Olen süüdi. Vabandust.
Oleksin pidanud seda sinuga arutama.
Kas ringilendamine on teilt head kombed röövinud?
Mis siis nüüd? - Te pole mulle isegi joodipoolist pakkunud.
Oi, jah, palun vabandust.
Ja kui me oleksime seda arutanud, siis milline oleks olnud mu seisukoht?
Sa pead mu hirmu Conradi turvalisuse pärast nõrkuseks.
Hirm on loomulik.
Häda on selles, et mida rohkem te midagi kardate, seda tõenäolisemalt see täide läheb.
Seega vajame mõlemad lapsehoidjat.
Näib nii.
Kõrgemale!
Suudad sa ainult ühe käega võidelda? - Jah.
Kui on järel keegi, kellega võidelda.
Shola. Kas sa arvad tõesti, et nuga võidab kuuli?
Sest tänapäeval sõditakse sedasi.
Kasige ennast enne pärastlõunast kokkusaamist puhtaks.
Ka minu isa tõi mind esimese ülikonna asjus siia.
Kingsman, maailma parim rätsepaäri.
Hommikust. - Teie ausus.
Prooviruum nr 1 on vaba.
Tänan.
Astuge edasi.
Soovin, et su ema sind praegu näeks.
Ta oleks suurt uhkust tundnud.
Loodetavasti, isa.
Kuigi jahiülikond
või smoking oleks rohkem ära kulunud.
Kenade lindude jahtimiseks.
Ole nüüd, isa. Lai maailm on ootamas.
Varem või hiljem pead sa lubama mul sellest rõõmu tunda,
isegi kui sa ise seda ei soovi.
Tead, mis, Conrad?
Meie esivanemad olid kohutavad inimesed.
Nad röövisid, valetasid, rüüstasid ja tapsid, kuni avastasid ühel päeval,
et on aadliseisusse tõusnud.
Aga see aadellikkus
ei võrsunud rüütellikkusest,
vaid karmusest ja halastamatusest.
Tol ajal oleks džentelmeni tiitel
tähendanud surmaotsust.
Mitte austuse märki nagu tänapäeval.
Me oleme Oxfordid,
mitte lurjused.
Oxford! - Kitchener.
Tore, et meil on sama rätsep. - Kingsmani klientuur muudaks iga klubi kadedaks.
Oxford, tohin ma sinuga hetkeks rääkida? On siin mõni privaatne ruum?
Soovitaksin ülakorruse lõigetetuba, söör. - Täiuslik.
Conrad, tema on mu adjutant Morton.
Morton, paku Conradile seltsi.
Suurima heameelega.
Hästi.
Sa olevat tagasi lükanud meie austerlasest sõbra ertshertsog Ferdinandi jahikutse.
Ega su patsifism ometi linnujahile laiene?
Meie kohtumine polnud juhuslik, ega?
Whitehalli seintel on nüüdsel ajal kõrvad.
Mistõttu tundus mulle, et Kingsman on turvalisem koht, kus juttu ajada.
Kardan, et Ferdinandi poliitilised ambitsioonid seavad ta ohtu.
Vajan väikest teenet.
Mis sorti teenet?
Kaalud tõsiselt sõjaväkke astumist? - Jah.
Millisesse rügementi? - Grenaderirügementi.
Kui aeg on käes, võta minuga ühendust. Vaatan, mida teha annab.
Conrad.
Sul läheb ikkagi jahiülikonda tarvis.
Mu Karjane.
Lasksin teile spetsiaalselt Faberge muna valmistada.
Ja vaadake sisse.
Väike koopia Angusest -
teie lemmik-kitsest.
Sa jäid hiljaks.
Võta istet.
Mis on usaldus?
Usaldus on usk
kellegi aususse.
Sellest saab meie relv,
millega maailma muudame.
Keda mina usaldan?
Loomi.
Nad ei vea mind iial alt
ja nad järgivad pimesi mu käske.
Küsin eneselt,
kas ma võin kindel olla, et käitute nende kombel?
Avage teie ees lebavad karbid.
Need sõrmused sümboliseerivad minu karja kuulumist.
Pange need sõrme ja te saate meie edust osa.
Aga kuritarvitage mu usaldust
ja te leiate sõrmusest
mu viimase kingi.
Kilpkonn?
Kas ma ei vääri paremat looma?
Rasputin, mul on karu. Teen meeleldi vahetust.
Jah, Princip. Minust saab võimas Vene karu.
Võta see, mis sinu arvates sulle kuulub.
Ja kohtle oma Karjast sama lugupidavalt
nagu naljanumbrit, kes ennast su tsaariks nimetab.
Lase käia, Rasputin, võta see,
kui julged.
Jätke, Mata ja Erik. Me oleme meeskond.
Ja Rasputin
on nagu mu armastatud Angus.
Alati puskleb
ja nikub.
Aga ära pea kiindumust nõrkuseks,
sa hilinev Vene persepulk!
Nagu kõik teavad,
võidab kilpkonn lõpuks võidujooksu.
Nõndaks...
Mu spioon või õigemini koputaja,
kes on Briti valitsusse imbunud,
andis mulle teada, et Kitchener on mures
ertshertsog Ferdinandi turvalisuse pärast.
Princip, mu karuke.
Kas sa oled valmis tõestama, et Kitcheneri kartused on õigustatud?
Jah, olen, mu Karjane. Ja ma ei vea teid alt.
Pagana õige.
Kas see tundub sulle mõistlik, Ferdinand?
Nüüd ma mõistan, miks sa mu kutse vastu võtsid.
Ma ei võtnud Kitcheneri heidutustaktikat tõsiselt.
Leierdab, et olen ohus.
Ainult narr eirab sõbra hoiatust, Ferdi. On seda tõesti liiga palju palutud?
Peaksid kaasa tulema ja kuulama, mida tal öelda on.
Sulle pole lihtne ära öelda. Annan sulle õhtul vastuse.
Hästi.
Anna gaasi!
Tulen heas usus visiidile ja mind tervitatakse pommidega?
Ma poleks tohtinud sind siia tuua.
Peame naasma koju, kus saan sind kaitsta.
Kaitsesin äsja sind. Ma ei vaja kaitset.
Vajad küll, Conrad.
Arvad teadvat, mida maailm endast kujutab,
aga sa oled alles poisike, kel pole aimugi, milleks inimesed võimelised on.
Kas ema surma tunnistajaks olemine polnud piisav tutvustus?
Oleme ikka õigel teel?
Täida lihtsalt käsku.
Keera esimesel võimalusel vasakule.
Tupik, sa tobu. Teadsin, et see on vale tee. - Mõtlesin järgmist tänavat.
Lõpetage vaidlemine. Oleme siin nagu peo peal. Lähme otsekohe liikvele.
Isa, Ferdi ja Sophiega juhtunu on kohutav.
Oleme nüüd väljaspool ohtu, eks? - Jah, aga kui kauaks?
Hakkan Kitcheneri hirme mõistma.
Juba levivad kuuldused austerlaste mobilisatsiooni kohta.
Nad ei usu, et salamõrvar tegutses üksi.
Ja mina samuti mitte.
Serbia on väga väike killuke maailmast. Miks see neile korda läheb?
Sest väiksed asjad võivad suurteks probleemideks paisuda.
Aastaid tagasi elasid kolm noort nõbu. Vanim oli tõeline tülitegija.
Pane mu sõdur tagasi! - Sõjas pole reegleid.
Õpetan sind sõdima, Wilhelm!
Nende vanaemaks oli kuninganna Victoria... - Nicholas. Küllalt!
...kes neid ohjes hoidis. Nendest sirgusid Saksa keiser Wilhelm,
Vene tsaar Nikolai ja Inglismaa kuningas George.
Ja nüüd on vaese Ferdinandi atentaat andnud nõdrameelsele keisrile ettekäände,
et lapsepõlvevimm lõkkele puhuda.
Aga kindlasti on neil piisavalt mõistust, et sõda vältida? - Loota ju võib.
Õnneks on meil kuningas George, kes aitab rahu hoida.
Seal see ongi.
Vaata meid.
Kolm noort nõbu, kes oskasid enda arvates valitseda.
Aga nüüd on sõdurid tõelised.
Lase kaks koopiat koos nende kirjadega viivitamatult kohale toimetada.
Käsin Mortonil sellega isiklikult tegeleda. - Suurepärane.
Teie Majesteet.
Pask!
Erik. - Mu keiser.
"Vaoshoitus on voorus. Pea oma kohustusi meeles."
Tema Majesteet, minu nõbu, Inglismaa kuningas soovitab meil tungivalt mitte tegutseda.
Mäletate, kuidas prints George seda nautis,
kui teie inglasest ema ja tema inglise arstid teid piinasid?
George narris teid teie
väärarengu tõttu.
Jah.
Ja ärge unustage, kuidas itsitas kaasa
teie väike nõbu
tsaar Nikolai.
Nõbu George palub mul end meie teise nõo, nõdrameelse keisri suhtes vaos hoida.
Kuningas George on alati meie huvide eest seisnud.
Miks me peaksime millegi nii tühise pärast sõtta minema?
Sest me andsime Serbiale oma sõna. Ja pealegi vihkan ma keisrit.
Tore oleks kui tema ülemõõduline ego passiks kokku tema alamõõdulise käega.
Arukas otsus, mu tsaar.
Venemaa hing on kindlates kätes.
Maailm naerab teie üle, kui te sõna ei pea ja austerlasi soosite.
Eirake Inglise kuningat.
Öelge George'ile, et ta oma asjadega tegeleks.
Kui ma sõda tahan, siis selle ma ka saan.
Venemaa liitlastena tuleb meil selles sõjas osaleda.
Ma ei mõista. Nii keiser kui ka tsaar eirasid kuninga soove. Miks?
Hea küsimus. - Ärge pange pahaks söör, see väitlus oodaku aega, mil oleme sõja võitnud.
Peaminister ootab. Ja me hilineme.
Mortonil on õigus. - Mulle teeks au olla vabatahtlik.
Au? - Kenasti öeldud, noor Conrad.
Aga siin peitub probleem. Seaduse silmis pole sa piisalt vana.
Kuid piisavalt noor, et uskuda kodumaa eest suremise auväärsusse.
Sõja eesmärgiks pole kodumaa eest suremine,
vaid see, et vaenlased sureksid enda oma eest.
Kinnitage täägid!
Isegi mina poleks suutnud säärast sõda kujutleda.
See, milleks minu arvates pidi kuluma aastakümme,
võttis aega vaid kaks lühikest aastat.
Oleme Euroopa ressurssidest tühjaks lüpsnud
ja miljonid on mõttetult surnud.
Tuld!
Oleme hävitanud inimeste usu omavahel ristatud monarhidesse,
kes valitsevad vaid tänu oma sünnipärale.
Kas te teate, kes vihkab kuningas George'i keisrist enam?
Mina.
Inglise monarhia
on rõhunud mu armastatud Šotimaad üle 700 aasta
ja on aeg kätte maksta.
Me jätame Venemaa kõrvaltvaatajaks
ja saadame Saksamaa kõigi jõududega Inglismaad hävitama.
Rasputin,
kas sa oled valmis kuningas George'i allakäigule tõuke andma?
Saab tehtud, mu Karjane.
MILLAL LÕPPEVAD NEED KANNATUSED?
Sundvärbamine on alanud. - Jah, olen sellest teadlik, Conrad.
Ja siis? - Juba see oli piisavalt halb, et ma vabatahtlikult ei...
Conrad, see pole õige sõda. Mõistad? Säärast pole varem nähtud.
Ma ei hooli sellest! Peaksin võitlema. - See pole võitlemine, vaid suremine.
Nagu ka see vestlus.
Ütle seda Kitchenerile.
BRITID, ASTUGE OMA KODUMAA ARMEESSE!
Sa oled ikka veel liiga noor, Conrad.
Aga kõik valetavad oma vanuse kohta. Kõik lähevad. - Ma tean.
Ja ma tean, et tahad võidelda.
See näitab su iseloomu ja ma olen seepärast sinu üle uhke.
Jah, aga vaata, mis mulle külas anti.
See on argpüksi sümbol.
Ja ma peaksin sellist alandust taluma?
Maine näitab, mida sinust arvatakse.
Iseloom näitab, kes sa oled.
Victoria rist.
On see sinu oma?
Jah.
Kui ma olin noor nagu sina, tahtsin ma oma riiki teenida.
Kuid peagi hakkasin kahtlema meie õiguses
võtta maid, rikkusi
ja elusid nendelt, kes kõigest oma kodumaad kaitsesid.
Iga vastast tappes,
tapsin killukese iseendast.
Võibolla oleks sulg mulle paremini passinud.
Niisiis võtsin järgmisel päeval vintpüssi asemel kanderaami kätte.
Mulle tulnuks elude päästmise, mitte võtmise eest rist anda.
Niipea kui selle oma medaliga asendan,
astun meditsiiniteenistusse.
Teavitasin Kitcheneri su kavatsusest.
Ta kinnitas, et ei lase sul läbi lipsata.
Mul on nägemus.
See poiss sümboliseerib Venemaa hinge.
Te peate Venemaa päästma.
Te peate poja päästmiseks sõjast välja astuma.
See on jabur.
Te julgete Issanda astjas kahelda?
Te julgete oma poja eluga riskida?
Nikolai, tule otsekohe mõistusele!
Palun.
Mu kallis nõbu Conrad. Meie viimasest kohtumisest on liiga palju aega möödas
ja mul on kahju, et alles nüüd sulle kirjutan, aga
ma ei tea, keda neil keerulistel aegadel usaldada.
Tere tulemast tagasi.
Mul on juba mõnda aega olnud kahtlusi
selle niinimetatud preestri - Rasputini - osas.
Tsaar on tema mõju all -
nii spirituaalselt kui ka oopiumi abil,
ja ta on veennud tsaari sõjast välja astuma.
Tsaar kavatseb teha selle avalduse oma uusaasta kõne ajal.
Nõbu Felix saadab tervisi.
Loodan, et su isa mõjust on abi.
Morton, on sul ideid?
Minu arvates on olukord ülimalt tõsine, söör. Me ei saa mitte kedagi usaldada.
Panen ette moodustada eliitüksus,
minna Venemaale omal käel olukorda klaarima. - Nõus. Tegele sellega viivitamatult.
Kui mul pole lubatud sõjaväkke astuda, siis kas ma tohin vähemalt teiega kaasa tulla?
Conrad, su isa sundis mind tõotama, et kaitsen...
Mu poega iga hinna eest.
Kuhu sa tahad minna, Conrad?
Venemaale. - Milleks?
Et aidata nõbu Jusupovil Rasputiniga tegeleda.
Ta sunnib Venemaad sõjast välja astuma.
Kitchener, kas sa oled tapnud nii palju mehi, et poisikesed tegelevad nüüd luurega?
Kuidas te julgete rääkida... - Suu kinni, Morton!
Conrad, me lahkume.
Kohe!
Kõrgeausus?
Lootkem, et me Venemaal suurt segadust ei korralda.
Veel üks dokumendikast, söör.
Pagana pihta, Morton. Kui palju üks mees lugeda jõuab?
Mul on väga kahju, kõrgeausus. Aitaksin teid, aga ma olen kindlasti
sõdur, mitte meremees.
Mine värske õhu kätte.
Hea mõte.
EESLIINIL LANGENUTE ARUANNE
Viis miljonit surnut.
Olgu Issand mulle armuline.
LORD KITCHENER UPPUS...
Esmalt Ferdinand ja nüüd Kitchener. See polnud mingi õnnetus.
Kitchener oli su sõber.
Ja selle riigi viimane lootus. Kuidas sa saad nii rahulik olla?
Mu kallis Oxford.
Tahtsin meie hiljutise tüli pärast vabandust paluda.
Minu arvates on Conrad tubli noormees.
Teda reedeti. Peame midagi tegema.
Alati valmis maailmaga silmitsi seisma.
Ära eira mind, isa. Sa tead, et see on tõde. Sa ei saa probleemide eest põgeneda.
Aga loomulikult tulen ma su soovidele vastu
ja teen kõik, et teda ohtude eest kaitsta.
Ma ei usu, et süüdi oli Saksa miin. Mängus on midagi enamat.
Oletagem, et sul õnnestub mind luku taga hoida samal ajal, kui maailm põleb...
Kui kõik vanemad jagaksid su seisukohta, siis sõdu poleks.
Aga selle päeva saabumiseni on mul kahtlemata küllaga tegemist.
Jään alati su sõbraks. Kitch.
Su lakkamatu vajadus mind kaitsta
ei lunasta su suutmatust ema kaitsta.
Anna andeks, isa.
Ei, ei.
Mina palun andeks.
Järgne mulle.
Oligi juba aeg.
Tere tulemast klubisse.
Kas ta osaleb nõupidamisel?
Jah.
Viska pilk peale.
See sõda on pannud mind mõistma,
et poliitikute kompetentsusele ei saa loota.
Niisiis otsustasin, et peaksime ses osas midagi ette võtma.
Mitte mõhkugi ei taipa, isa.
Las ma selgitan.
Mul on sekkuda mitte sooviva mehe maine,
seega on mul väga lihtne märkamatuks jäädes sekkuda.
Täpselt nagu koduabilistel, keda nähakse, aga ei kuulda.
Nad on praktiliselt nähtamatud.
Kui nad just Oxfordi perekonna juurde ei kuulu.
Shola ja Polly on moodustanud
seninägematu teenijatest koosneva võrgustiku.
Kui Briti luure kuulab läbi lukuaukude,
viibivad meie inimesed ruumis.
Väga nutikas.
Peale Ferdinandi atentaati
külastasin Sarajevo vanglas viibivat Gavrilo Principit.
Aitäh.
Miks sa mu sõbra ära tapsid? - Alkohol võttis minu üle võimust.
Olen lihtne serblane.
Väga kallis sõrmus lihtsa serblase kohta.
Ja peidetud mahuti.
Mandli lõhn, seega tsüaniid.
Principi sõrmus tõestab, et ta ei tegutsenud üksi.
Nagu sa ütlesid - mängus on midagi enamat.
Nii see on.
Tänu teie nõo kirjale laiendasime oma võrgustikku Venemaale ja see tasus ära.
Tsaari lapsehoidja leidis Rasputini ruumidest sõrmuse.
Principi omaga identse, kuid karu asemel oli kilpkonn.
Peame Venemaale munka üle kuulama minema.
Aga kuuldavasti on Rasputin murdmatu.
Kuni ta elab, ei muuda tsaar oma meelt,
ja kui Venemaa sõjas ei osale,
on Inglismaa hukule määratud.
Teie ausus.
Üks elu, et päästa miljoneid.
Niisiis -
ainus võimalus su emale antud tõotust pidada
on murda iseendale antud tõotust.
Ma kardan, et meil pole teist valikut.
Meil on aeg tappa Grigori Rasputin.
Rasputin võttis vastu kutse teie nõo jõuluballile.
Tsaari lapsehoidja teavitas mind, et Rasputinil on nõrkus kookide
ja armsate poiste suhtes.
Peale pearooga
meelitab Conrad Rasputini
suvetuppa eraviisiliselt desserti sööma,
kus lapsehoidja legendaarne Bakewelli kook,
millele on lisatud mürki, on teda ootamas.
Polly, asu küpsetama.
Ja ära mürki unusta.
Tee nii, et ta kooki sööks. Arusaadav? - Jah, isa.
Hästi. Täna õhtul oleme me lurjused,
mitte Oxfordid.
Meie aukülaline - isa Rasputin.
Olete te teenrid või inglased?
Kes te ka poleks, tooge mulle juua.
Oled sa munk või balletitantsija?
Näen, et sul on liuglemine käpas.
Too hoopis sina mulle liueldes juua.
Inglased.
Mulle meeldivad inglased.
Aga sealt on siinsele jõulupeole vaevaline tulla.
Minu jaoks, kuid mitte mu poja jaoks,
kelle seltskond on neil süngeil päevil minu omast palju lõbusam.
Otsin kedagi, kes aitaks mul tsaari audientsile pääseda.
Võibolla saaksid mulle abiks olla.
Aga ma olen kõigest alandlik munk.
Alandlik munk, keda kõik siinviibijad austavad
või kardavad.
Langetan otsuseid vaid siis, kui kõht on täis või munad on tühjad.
Jumal tänatud, et serveeritakse õhtusööki.
Niisiis...
Isa sõnul meeldivat sulle lõbutseda.
Jah. Olen valmis uusi asju proovima.
Mida nauditavat on venelastel inglastele pakkuda?
Kõike.
Toitu, muusikat, balletti,
tubakat, kunsti.
Aga eelkõige
meeldib meile tiigrite kombel keppida.
Kas inglise poisike naudiks midagi sellist?
Jah.
Aga täna õhtul ei taha ma õpetada.
Vaheta isaga kohad.
Mul on kahju, kui teid solvasin.
Solvasid mind juhul, kui igavus on solvang.
Täida nüüd käsku.
Jah.
Vabandust, isa. Ta tahab, et kohad vahetaksime.
Vabandust. Andke mulle andeks.
See jalg on kohutav nuhtlus.
Kui ma vastupidises veendunud poleks, ütleksin, et su poeg üritas mind keppida.
Pigem üritasid sina teda keppida.
Sul on säärane maine.
Kui sa mu mainest nii palju tead,
siis aseta oma jalg mulle sülle.
Suudan selle võibolla terveks ravitseda.
Siin? - Mitte siin. Muidugi mõnes kõrvalises kohas.
Olemegi kohal.
Sa ootad kedagi?
Meie lapsehoidja on imeline kokk,
nii et ta küpsetas meid võõrustavale printsile koogi.
Palun võta püksid jalast ja istu.
Muidugi.
Teen toa soojaks.
Käin siin suviti oma noorte sõpradega.
Ujume alasti basseinis
ja kepime pärast tule paistel.
Mõistagi.
Nõndaks. Püksid on jalast võetud.
Rahulikult.
Veri on elu.
Selle vool on tervendav.
Ja ma suudan sellele õpetada, kuhu tuleb voolata.
Su haav traageldati viletsalt kokku.
Kook on hea, eks?
Jah. See on Bakewelli kook. Minu lemmik.
Võime selle üheskoos ära süüa, kui püksid on tagasi jalas.
Ei. Selleks, et seda õigesti teha,
vajan ma energiat.
Väga maitsev.
Väga inglispärane. - Jah. Väga inglispärane.
Mis hääl see on? Tuleks siseneda. - Ei.
Seda tekitab Rasputin, mitte su isa. Ma arvan, et mürk mõjub.
Lõdvestu. Lase verel voolata.
Las ma lakun su haavu. - Jah.
Usalda mind. - Oo, mu jumal.
Ma näen seda. - Usalda mind.
Ära muretse, ma aitan sind ja sina aitad mind.
Miks sa tahad tsaari näha?
Tsaar peab edasi sõdima.
Miks sa arvad, et ta seda ei tee?
Kuuldavasti teda mõjutatakse. - Hästi. Hakkame kuhugi jõudma.
Kui tahad, et su jala terveks teeksin, räägi mulle tõtt.
Miks sa siin oled? - Selleks, et...
Selleks, et? - Selleks, et...
Selleks, et? - Selleks, et tappa...
Ma palun vabandust.
Su kook
hakkas mulle vastu.
Tule!
Peame su jala külma panema.
Kõigest 2 minutit külmas vees ja sa oled nagu uuesti sündinud.
Mu jalg... - Jah.
See on ära paranenud. - Jah. - Jah.
Kõnni minu juurde.
Ei. Ilma kepita.
Jah. - Ära keppi võta.
Ma ei uskunud sind.
Tule minu juurde.
Miks isa naerab? - Pole aimugi.
Lase külmal
Vene veel
end igaveseks terveks ravida.
Tule.
Jah. - Küll on külm!
Las emake loodus teeb oma imet.
Kaks minutit.
Kaks minutit ja oledki terve.
Sa oled siis terveks ravitud.
Bakewelli kook.
Kas see sisaldab palju mandleid?
Milliseid muid koostisosi Bakewelli kook sisaldab? - Pole aimugi. Ma pole kokk.
Aga mina olen. Ja ma tean, mis veel mandlite moodi lõhnab.
Tsüaniid!
Mu mainet tundes sa teaksid, et võtan hommikusöögiks pisut mürki...
Ta on hädas. - ...et immuunne püsida.
Nii juba läheb.
On aeg tantsida - teie haudadel.
Mine ja aita oma isa.
Isa. Sa ju vappud külmast.
Isa, on sinuga kõik korras? Hinga.
Mul on kohutavalt külm.
Shola.
Tee seda!
Tulista mind.
Palun tapa mind.
Ilus poiss.
Ma tegin su jala terveks.
Su poja kaela kohta ma sama öelda ei saa.
Aitäh uue jala eest.
On sinuga kõik korras? - On küll. Aitäh.
Ei. Aitäh sulle. Sa päästsid mu elu.
Ja sina minu oma.
Kuidas Sholaga on?
Temaga saab kõik korda. Ta peab kõigest välja magama.
Miks poisid alati nii korratud on?
Tõstke ta üles. On aeg minna.
Nalja teete või?
Tahan, et Rasputini nurjunud tööd jätkaksid.
Mind ei huvita su ideoloogia ega su poliitika.
Alusta oma kuradi revolutsiooni ja korista Venemaa mu sõjast minema,
seltsimees Lenin. - Jah, mu Karjane.
Kui mu revolutsioon läbi saab,
on minu omade vasem käsi nii tugev,
et teil on raskusi väärilise parempoolse leidmisega.
Mis tal viga on?
Täna murdis su isa oma patsifismivannet.
Aga see oli õige toimimisviis. - Õige või vale ei muuda seda lihtsamaks.
Õnne soovime sul!
Palju õnne, kallis Conrad!
Õnne soovime sul!
Tubli poiss.
Mu poja terviseks.
Aitäh sulle.
Täna tõestasid, et oled mees,
ja panid meid suurt uhkust tundma.
Tõstan toosti õnnestunud missiooni
ja uue jala terviseks.
Palju õnne, Conrad!
Palju õnne sünnipäevaks!
Aitäh, isa.
Olen rõõmus, et meie vaated lõpuks ühtivad.
Nüüd need ühtivad.
Nüüd, kui olen 19 küünalt ära puhunud, annad kindlasti oma õnnistuse,
et võiksin sõjaväkke astuda, ja kodumaa ees oma kohust täita.
Conrad, su kohus kodumaa ees on kuhjaga täidetud.
Minu soovidel pole su vanusega mingit pistmist.
Isa, su soovidele tuldi vastu ainult tänu mu vanusele.
Sa ei saa mind enam kuidagi takistada.
Palun kõigest su õnnistust.
Anna andeks, Conrad.
Aga sa palud ainsat asja, mida ma ei saa ega kavatse sulle anda.
Mu keiser.
Inglismaa mereblokaadi käigus uputati järjekordne Ameerika reisilaev.
Ameerika presidendi kannatus võib peagi katkeda
ja kui nad Inglismaa poolel sõdima hakkavad, siis meid alistatakse.
Sõjas puuduvad reeglid.
Ja Inglismaa surnuks näljutamine on riski väärt.
Aga kui te selle saadaksite,
kahaneks risk.
Oled kindel?
Jah, mu keiser.
Ühenda mind Zimmermanniga.
Zimmermann, telegrafeeri järgnev sõnum.
Saada viivitamatult. Kasuta keisri tipptasemel kodeeringut.
BRITI MEREVÄELUURE
Härrased, tabasime kõrgeima prioriteediga kodeeritud sõnumi.
Peatage kõik muud tegevused. Kood tuleb kiiremas korras murda.
Teed? - Jah, palun.
Tubli töö, Rita.
Seda koodi kasutab keiser.
Sõnum peab olema uskumatult tähtis.
Suudad sa selle murda?
Üks! Kaks! Kolm! Neli!
Vajan palju rohkem informatsiooni.
Hoidke vaenlasel silm peal!
Tuld!
Tänan.
Mis paneb rohu kasvama?
Veri! Veri! Veri!
Mida te teete? - Tapame! Tapame! Tapame!
Su tee.
Sammu marss!
Kasutan šifrit.
Kas 8 on Z või R?
Head teed teile kõigile.
Ja pidage meeles...
Dulce et decorum est pro patria mori.
Mida see tähendab? - Armas ja auväärne on surra isamaa eest.
Otse Saksamaalt.
Aitäh sulle.
Kasutan šifrit.
Kas 8 on Z või R?
Z. Tänan.
Murdsin koodi.
Saatjaks on Arthur Zimmermann, Saksamaa riigisekretär ja saajaks suursaadik Méxicos.
Ta teeb ettepaneku moodustada liit Mehhikoga.
Saksamaa tahab, et Mehhiko tungiks USA-sse, et nende tähelepanu kõrvale juhtida.
Must valgel. - Kui president Wilson seda näeb, ei jää tal muud üle, kui...
Ta peab sõtta astuma.
Ja sõda saab seega läbi.
Hästi tehtud, mu kullakallis Polly.
Hästi tehtud.
Sa oled hämmastav.
Ja Conradil on lootust.
Hästi tehtud, Oxford.
Mu idioodist nõbu - keiser - tulistas endale viimaks jalga.
See telegramm on täistabamus, vanapoiss. Kitchener oleks uhke.
Arvan, et šampanja kuluks ära.
Tänan, Teie Majesteet, kuid olen tõotanud mitte juua enne,
kui Conrad tervena sõjast naaseb.
Miks sa seda varem ei maininud?
Kannan hoolt, et su poja teravaimaks elamuseks on kindrali pliiatsi teritamine.
Ma pole kindel, et see on aus mäng.
Orlando, sa ju ikka tead, kui paljude poiste elud see telegramm päästab?
Luba minul üks elu päästa.
Kuna Conradi turvalisus on tagatud:
rahu meie ajastuks.
Rahu meie ajastuks.
Kuningas George ootab teie vastust, hr President.
Aga kuidas saab see telegramm ehtne olla? Isegi sakslased poleks nii lollid.
Aga, söör... - Ilma ümberlükkamatu tõestuseta ei liiguta ma sõrmegi.
Douglas.
Statesman jääga, palun.
LÄÄNERINDE STAAP
Leitnant Oxford ilmub teenistusse, söör.
Ah, jaa. Oxford.
Õnneseen. Sind suunatakse Londonisse.
Söör, see peab olema eksitus.
Ei. Õnn soosib vapraid
või kuninga soosikuid.
Söör.
Valvel!
Nooremkapral. - Söör.
Mis su nimi on? - Nooremkapral Reid, söör.
Järgne mulle.
Oletan, et oled Shola. - Jah.
Conrad saatis mind hertsogi juurde.
Ja teie nimi, söör?
Hea küsimus. Keeruline vastata.
Saan öelda ainult hertsogile isiklikult.
Pean ikkagi nime teadma. - Kõlab totralt.
Aga Conradi sõnade kohaselt olen ma Lancelot.
Sina oled Merlin ja ma soovin kuningas Arthuri audientsile pääseda.
Järgnege mulle, söör.
"Telegrammi autentsus kahtluse all.
Murelik Wilson ei astu sõtta."
Idioodid ja narrid. Arutelude aeg on ümber.
Polly, kas meie võrgustikku annab Valgesse Majja laiendada?
Teenijaskonda treeniti Inglismaal, nii et probleeme ei tohiks tekkida.
Asugem siis tööle. - Hakkan viivitamatult tegutsema. - Aitäh sulle.
Jah, sisse.
Teie kõrgus. Meil on külaline.
Kes?
Conradi sõber. Ütleb, et ta on Lancelot. Soovib kuningas Arthurit näha. - Mida?
See toob kaunid mälestused meelde.
Juhata ta sisse. - Jah, söör.
Söör.
Kes sa oled? - Black Watchi nooremkapral Reid, söör.
Miks sa siis grenaderirügemendi ohvitseri mundrit kannad?
See selgitab olukorda minust paremini.
Asjaolud on veidike sürrealistlikud, söör.
Kummaline.
Kiri Conradilt.
Sina oled Lancelot.
Kallis isa. Ka mina oskan mänge mängida.
Vahetasin kohad Archie Reidiga - mehega, kes su ees seisab.
Archie?
Ta on tubli mees... - Jah, söör.
...kes täidab lihtsalt minu käsku ja on tõenäoliselt sama suures segaduses kui sina.
Palun taga, et tal minu tegude tõttu pahandusi ei tuleks.
Homme täitub mu soov rindele minna.
Lisan kirjale luuletuse, mis sulle meeldida võib.
Kandami all küürus
nagu iidvanad kerjused,
iksjalgsete ja läkastavatena
me kahlasime mudas.
Signaalraketi tontlik lõõm valgustamas selgi
kauge puhkepaiga suunas algas meie tee.
Mehed marssisid magades.
Paljud saabasteta, kuid lonkasid edasi -
jalad verel.
Kõik jõuetud, kõik pimedad,
kurnatusest purjus,
kuulmata selja taga langevate gaasimürskude
väsinud vilinat.
Uued poisid, tere tulemast eesliinile. See kaevik on järgmise kuue...
Uskumatu. Jooksik!
Positsioonidele, poisid!
Laske käia! Tehke mehele katet!
Tehke katet!
Tuld!
Jookse aga!
Tulistamine jätta!
Tubli üritus, mehed.
See sõda ei väsi mind üllatamast.
Briti lipuga vehkiv sakslane! Mis järgmiseks juhtub?
Lubage mul vastata, staabiveebel.
Võtke rivvi!
See jooksik oli Briti spioon. Ta oli mulle ülitähtsat infot toomas.
Meie riik vajab seda ja mina vajan kuut vabatahtlikku.
Kui pimeneb, läheme tema jäänuseid ära tooma.
Väga tubli, poiss.
Kes veel?
Seersant?
Teie viis. Üks samm ette. Marss!
Veel viis vaprat vabatahtlikku, söör. - Suurepärane. Läheme südaööl.
Mitte tulistada.
Kui kaevikutes meid kuuldakse, satume mõlema poole tule alla.
Palun ära tee.
Mul on väga kahju.
Mis see oli?
Sealpool. - Ärge tulistage!
Ei!
Tulistamine jätta!
Esimest korda eesliinil, poiss?
Oleme ühel poolel.
Olgu Jumal Briti lipu eest tänatud, mis?
Ütlen ausalt, et minu esimene kord oli jala kaotusest hullem.
Vabandust, mina ei peaks olema see, kes nutab.
Tule siia ja aita mind. Mul on väga külm.
Tule siia.
Arvasin, et tean, mida tahan.
Isa hoiatas mind.
Isa hoiatas mind. Ma ei kuulanud
ja nüüd saan kõigest aru.
Ma ei saanud hüvastigi jätta.
Soovitan lahendada meie mõlema probleemid.
Vaata.
See tuleb ülemjuhatuse kätte toimetada.
Sisu võib selle pagana sõja lõpetada.
Kuna ma nii pea kuhugi ei kõnni,
teen ettepaneku, et missiooni lõpule viiksid,
ja kangelasena koju läheksid.
Ei. Meie läheme kangelastena koju.
Hoolitsen su eest.
Raisk. Kiirusta!
Kattev tuli!
Tehke neile katet, poisid!
Tehke eluga!
Võtke kuulipildur maha!
Tehke talle katet!
Mine!
Jookse!
Lase käia! - Jookse!
Jäite terveks?
Jeesus Kristus! Imetlusväärne! Ma pole midagi sihukest enne näinud.
Mida sa seal üldse tegid?
Küsige parem tema käest.
Ta selgitab kõike.
Teda tabas kogu plahvatusjõud, söör. - Vähemalt pääsesid sina eluga, poja.
Kui see ei vääri Victoria risti, siis ma ei tea, mis väärib.
Missioon nõuab täitmist. See tuleb koheselt ülemjuhatus kätte toimetada.
Viin sind ise kohale. Mis su nimi on, sõdur?
Archie. Nooremkapral Archie Reid.
Kas sa ütlesid Archie Reid?
Jah. Ütlesin küll.
Nooremkapral Archie Reid? Esimene pataljon, Black Watch?
Jah.
Kas selline ongi su parim šoti aktsent?
Sa pole Archie Reid.
Nooremkapral Archie Reid on mu sõber ja ma olen teda terve öö otsinud. Kes sa oled?
Jah. Sul on õigus. Mul on sellele lihtne selgitus.
Ma pole Archie Reid. - Kuradi Saksa spioon. - Ma olen Conra...
Teie poeg langes lahingus, söör.
Mida?
Polly.
Mu poeg.
Miks?
Kui mõnes painajalikus unenäos
saaksid sinagi sammuda vankri järel, millele ta heitsime,
ja näeksid ta pööritavaid silmi,
ta saatanlikuks kõverdunud nägu.
Kui kuuleksid, kuis iga raputuse peale
kopsust verist vahtu tulvab.
Rõvedat kui vähk,
kibedat kui mürk
süütute haavandeist puretud keeltel.
Mu sõber,
ei kordaks sa nii elavalt
lastele, kes kirglikult
kuulsussära ihkavad,
seda vana valet:
dulce et decorum est
pro patria mori.
Armas ja auväärne
on surra isamaa eest.
Mina, Nikolai Aleksandrovitš Romanov -
Venemaa keiser -
loobun iseenda ja oma järeltulijate nimel
käesolevaga viivitamatult troonist.
Dokumendid, mille Conrad ära tõi,
osutusid Saksa suursaadiku telegrammi käsitsi kirjutatud originaaliks.
See on ümberlükkamatu tõend, mida Ameerika vajas.
Ameerika peab nüüd sõtta astuma.
Conrad saavutas selle, mis meil kõigil nurjus.
Mu Karjane.
Eksisteerib aukoodeks
ja tähelepanu hajumise ärakasutamine rikub seda koodeksit.
Mis on? - Vabandust, mu Karjane, kuid mul on muret tekitavaid uudiseid.
Teie plaan seoses Venemaaga on olnud edukas,
aga minu püüdlusi Ameerikat sõjast eemal hoida on tabanud tagasilöök.
Ameerika presidendile antakse peagi üle telegramm,
mille keiser minu survel saatis.
Sedavõrd ümberlükkamatu tõend võib Ameerika sõtta tõugata.
En garde.
Mees, kes oma vigu tunnistab, on mulle meelt mööda.
Aga naine, kes neid parandada suudab, meeldib mulle rohkem.
Meie Ameerika sõber Dupont sokutagu Mata Valgesse Majja.
Kasuta presidendi kallal oma võlusid, Mata.
Minge nüüd.
On aeg presidendile näidata, kes tegelikult pukis on.
Kas teie ausus teed soovib?
Praegu on Šoti viski aeg.
24 tundi ööpäevas.
Ütlen viimast korda: ma ei taha teed, raisk!
Mina samuti mitte.
Söör.
Kuigi näib, et kange tee kuluks sulle kainenemiseks ära küll.
Kardan, et sellest ei piisaks, söör.
Ehk on sellest uudisest abi.
Venemaa astus sõjast välja.
Briti impeeriumi ähvardab kaotus.
Ameerika keeldub endiselt sõdimast.
Telefoneerisin isiklikult president Wilsonile.
Ta ei soostunud minuga vestlema. - Ka tema on nende mõju all.
Tõepoolest.
Keisri blokaad toimib.
Inimesed on näljas.
Järgmine revolutsioon võib toimuda siin.
Mulle on isegi soovitatud saksapärane liignimi Saxe-Coburg Windsori vastu vahetada.
Olevat inglaslikum.
Kardan, et sellisel juhul
on Inglismaa hukule määratud.
Tahtsin sulle selle anda.
Conradi eest.
Ta oli tõeline kangelane.
Mees, kes teadis, mis on tema kohus.
Aitab enesehaletsusest.
Kui asi puudutaks vaid teid -
teid ja mind, meie leina, ütleksin, et tehke, nagu tahate.
Uputage end pudelisse ja ma ühinen teiega.
Aga ta vaatab pealt.
Ja ta oleks olnud kõigile eeskujuks.
Aga see pole võimalik.
Enam mitte.
Nii et nüüd peate tema asemel
olema mees, kes temast oleks saanud.
Kahjuks ei saa ma teie teenistusse jääda.
Andestage mulle, armuline proua.
Ka minu süda on murtud.
Polly.
Ma ei võta su lahkumisavaldust vastu.
Aga
ma võtan vastu ühe tassitäie väga kanget teed.
Näete parem välja, teie ausus.
Tunnen ennast paremini, Polly.
Millest ma siis ilma jäin?
Järgisime teie viimast kainet käsku ja laiendasime oma võrgustikku Valgesse Majja.
Presidendi ülemteener teatas, et peale Conradi poolt hangitud telegrammi nägemist
pole president enam endine.
See võib olla tõestus, mida palusin. Aga meenutage mu valimislubadust.
Sõjast välja, mitte sõtta. Douglas, too mulle Statesman jääga, kohe!
Peab pidevalt ülisalajasi kõnesid Londoni saatkonnaga.
Ja jätab tähelepanuta soovitused sõtta astuda.
Ja kas meil on saatkonnas keegi?
Mõistagi.
Hr president,
ma ei tea, kuidas jätkata.
Me kohtume, et tema uusi nõudmisi arutada. - Mõistan. - Ta oli väga veenev.
Ja ta soovitab meil kell 15.00 ette teatamata kohale ilmuda.
Siis tuleks minema hakata.
Tere päevast.
Palun teavitage suursaadikut, et Oxfordi hertsog tuli temaga kohtuma.
Jah, teie ausus.
Hr suursaadik.
Miks sa mu sõbra ära tapsid? - Alkohol võttis minu üle võimust.
Aitäh, et aega leidsite, hr suursaadik.
Kui tohib paluda...
Vabandust. Jäin teie salli imetlema.
Oivaline kašmiir. - Jah, see on väga haruldane.
Kas te teate, kuidas kašmiiri testitakse?
Sõrmuse abil.
Kuid õnneks te ei kanna ühtki.
Te olete
eksiteel.
See on nüüd küll pettumust valmistav.
Aga see
ei ole.
Härrasmees naisele haiget ei tee,
aga kuna kaalul on maailma saatus, painutan ma reegleid.
Ütle, kes on niiditõmbaja või sa ei hinga enam iial.
Te peate mind ära tapma.
Suursaadik.
On ta surnud? - Ei.
Tal on äärmuslik hapnikuvaegus.
Temaga saab kõik korda nagu ka teiega, kui minuga ausameelselt vestlete.
Te vaatate daami, keda kägistasite.
Ta filmis seda, kuidas ta presidendi ära võrgutas,
ja sunnib meid sõjast hoiduma.
Kaalul on Ühendriikide presidendi ametikoha reputatsioon.
Kindel see.
Kui negatiivi kätte saaksime,
liituksime meeleldi Inglismaaga ja alistaksime Saksamaa.
Soovitan teil ta üle kuulata.
Ja mina võtan selle käsile.
See on valmistatud Kamaliro kitse villast.
See on väga haruldane.
Kust see pärineb?
Hr Collins, kašmiiriraamat nr 1, palun.
Tänan.
See pärineb siit.
Maailma ainus Kamaliro kitse sigimisala.
Suurepärane. Shola,
me süüvime kašmiiriärisse.
Lifti valvab kuus meest.
Kui seda võib nii nimetada. - Öelge ainult, ja nende arvukus kahaneb.
Ei, Polly. Negatiiv asub üleval. Ja see on meie tegelik eesmärk.
Kui need valvurid midagi märkavad, ei pääse me üles.
Peame lifti üle kontrolli haarama.
Seda nimetatakse langevarjuks.
Selle abil on võimalik lennukist turvaliselt välja hüpata.
Niisiis...
Homme koidikul lendan ma lennukiga mäe kohale ja Shola hüppab välja.
Sa maandud langevarju abil,
võtad lifti oma võimusesse ja tulistad signaalraketi välja.
See on mulle märguandeks. Olen selleks ajaks lennuki maandanud
ja mäejalamile jõudnud ning Polly teeb katet.
Söör, olen teie heaks kõigeks valmis,
aga ma ei saa lennukist välja hüpata.
See ei tähenda, et ma pole valmis üritama, aga ma veaksin teid alt.
Saan aru, et kardad kõrgust, aga ma olen ainus, kes lennata oskab, nii et...
Aga lennukit pole tarvis maandada.
Piisab sellest, kui ise maandute.
Poleks ilus paluda kellelgi teha midagi, mida ma ise poleks valmis tegema.
Hüva, Shola, ole mu märguandeks valmis.
Me läheme koidikul.
Raisk!
Just nõnda.
Vasta küsimusele, Dupont.
Kas sa tead, kus on Mata?
Ei, ma... - Aga peaksid, raisk.
Sest ma saatsin ta Ameerika saatkonda ja teda pole peale seda nähtud!
Seda näed?
Kui Ameerika president arvab, et võib ka minuga jamada,
siis on ta vägagi eksinud.
Toimeta see negatiiv pressi kätte ja see hävitab ta maine.
Sõda on Ameeriklaste vähim mure.
Ja peale skandaali hoolitse selle eest, et uus president oleks meile kuulekas!
Mine nüüd. Jookse!
Valge Majani välja.
Kontrollime teist külge.
Tee eluga, semu!
Mida põrgut?
Semu, mille taga asi toppab?
Vaadake!
Märguanne.
Mine lifti juurde. Teen katet.
Künka otsas!
Kes see tüüp veel on?
Shola! Ära joruta! Roni vastukaalu otsa!
Persse!
Jumal tänatud, et siin oled.
Asjad pole edenenud kavakohaselt.
Polly, kas film on sinu valduses?
Hoian seda käes, teie ausus.
Hästi tehtud.
Meil on see, mille järele tulime. - Jah. Aga tülitekitaja on ikka veel seal.
Aitab kombitsate raiumisest, Shola.
On aeg pea otsast lõigata.
Tore, et tagasi olete, söör.
Nalja teete või?
Okas mu tagumikus pärineb rahuarmastavalt Inglise roosilt.
Oxfordi hertsog. Kena päeva teile, söör!
Te sümboliseerite kõike, mida hävitada üritan.
Teietaolised aristokraadid
varastasid mu vanemate Šotimaal asunud veski.
Õiguspära tähendab, et õigusest on järel pära.
Ma naudin teie tapmist.
Tule issi juurde, sa šikk sindrinahk!
Moon otsas.
Vaikuse hääl.
Olen niiviisi aru saanud, hertsog,
et te olete muljet avaldav mõõgamees.
Mis oleks, kui lõpetaks selle pasa härrasmeeste kombel?
Lõppude lõpuks
teevad kombed mehest mehe.
Härrasmees ei peida end varjude keskel.
Jah.
Üllatus.
Morton.
Teate, mis?
Usaldust kuritarvitades on võimalik mõrvast puhtalt pääseda.
See väitlus oodaku aega, mil oleme sõja võitnud.
Soovitan omal käel Venemaale olukorda klaarima minna.
Ja vaese Kitcheneri puhul
sõna otseses mõttes.
Tõelise reeturi sõnad.
Minu mätta otsast vaadates on tema veri
teie räpastel kätel.
Kahekesi ühe vastu?
Tõeliste härrasmeeste kombel.
Sul on luulud.
Ja sa oled tapnud miljoneid.
Üks ees või taga.
Aja ennast püsti, vana mees.
Ma ütlesin: tule püsti!
Aitab sellest härrasmeeste jamast.
Põrgu päralt.
Sa litapoeg.
Tervita minu poolt Kitchi.
Sa ei saa mul kukkuda lasta.
See on vastuolus su põhimõtetega. Sa oled patsifist.
Ja ma olen täielikult sinu meelevallas, vanapoiss.
Sul on õigus. Ma ei tohiks sul kukkuda lasta.
Ainult et nüüd olen ma mees, kes mu pojast oleks saanud.
Sa...
Söör.
Shola, on sinuga kõik korras?
Oleme hullemat näinud, teie ausus.
Oled valmis hüppama kuuli ette, aga mitte lennukist välja?
Näib nii.
Aitäh sulle, mu sõber.
Võtke heaks.
Niisiis, Shola.
Kuidas me siit alla pääseme?
Sisse.
Hr president, ülemkokk valmistas neid maapähklivõiküpsiseid, mis teile maitsevad.
Tänan.
TEIE SALADUS LÕPEB SIIN
Kutsuge viivitamatult kindralid!
Me läheme sõtta!
VÕIT
See võit on sinu
ja su tubli poja Conradi teene.
Ja paljude teiste vaprate teene, söör.
Muidugi.
Britannia tänab sind. Ja mina tänan sind,
et säästsid mind mu nõbude saatusest.
Wilhelmi troonist loobumine oli mõistetav,
aga see, mis Nikolaiga juhtus,
oli põlastusväärne.
Oli tõesti, söör.
Võlgnen oma krooni suuresti sinule.
Kas te kohtuksite minuga sellisel juhul homme kell 15.00 Kingsmanis?
Rätsepaäris? - Jah, söör.
Nr 11, Savile Row.
Kõiki siinviibijad ühendab kurb tõsiasi,
et see kohutav sõda nõudis meie poegade ja sõprade elud.
See, mis meie noorte meeste põlvkonnaga juhtus, ei tohi iial korduda.
Ma usun, et Versailles' rahulepingu tingimused on liiga rängad,
liiga äärmuslikud ja võivad uue sõja valla päästa.
Maailm vajab organisatsiooni,
mis panustaks oma ressursid rahu tagamisse ja elu kaitsesse.
Iseseisvat luureagentuuri,
millel on piiramatu tegevusvabadus
ja mis ei sõltu riiklikke luureorganeid kammitsevast poliitikast ja bürokraatiast.
Sel eesmärgil
omandasin ma selle äri.
Ja ma teen ettepaneku, et meist saavad
Kingsmani agentuuri asutajaliikmed.
Minu varjunimeks saab
Arthur.
Ja kui te nõustute minuga liituma, siis võite ümber pöörata oma kohakaardid,
millelt leiate oma varjunimed.
Mina olen Galahad.
Mina olen Lancelot.
Mina olen Bedivere.
Mina olen Percival.
Suurepärane.
Ja tema on Merlin,
kellest saab meie varustusülem.
Puhaku meie pojad ja sõbrad rahus.
Ja elagu Kingsman.
Elagu Kingsman!
Nüüd on aeg asuda mu uut karja tasakaalustama.
Tänu teile, seltsimees, on meie vasem käsi tugev.
Aga nagu te kord ütlesite, vajab meie parem käsi tugevdamist.
Tulge sisse.
Julgemalt.
Tulge, tulge.
Mu Karjane.
Sellest noormehest saab ses maailmas teie rivaal, mu sõber.
Mul on au, seltsimees Lenin.
Ja teie nimi?
Adolf Hitler.
Harry Mortoni mälestuseks
Tõelise härrasmehena oli ta eeskujuks, aitas teisi ja teadis, mis on tema kohus.
Tõlkinud Odddude